Aleksandra Čvorović
Aleksandra Čvorović rođena je 10. februara 1976. u Banjoj Luci. Završila je književnost na Filozofskom fakultetu u istom gradu. Magistrirala je na Filološkom fakultetu u Beogradu, na odsjeku za bibliotekarstvo i informatiku. Završila je i edukaciju za psihološkog savjetnika transakcione analize na Psihopolis institutu. Više godina je radila kao izvršni urednik časopisa za književnost, umjetnost i kulturu Putevi. Radila je kao urednik, novinar, saradnik i član redakcija mnogobrojnih književnih i drugih časopisa(Književnik, Diwan, Album, Život , Sarajevske sveske, Riječ, Ulaznica, Kvartal) Prevođena je na engleski, njemački, poljski, danski, mađarski i slovenski jezik. Učesnik je brojnih književnih večeri i festivala u Bosni i Hercegovini, Srbiji, Crnoj Gori, Hrvatskoj, Sloveniji, Holandiji i Danskoj. Poezija i proza joj je višestruko nagrađivana. Član je Društva pisaca BiH i Udruženja književnika Republike Srpske. Radi kao bibliotekar-informator i stručni saradnik za kulturnu i izdavačku djelatnost u Narodnoj i univerzitetskoj biblioteci u Banjoj Luci. Vodi radionice glume, psihološke podrške i kreativnog pisanja za djecu.